section_heading: Župa Nova Sela
paragraph_text: 200px|mini|lijevo|Crkva sv. Ante u Novim Selima Župa u Novim Selima uspostavljena je 26. rujna 1957. godine a do tada je pripadala župi Borovci. U središtu mjesta nalazila se crkvena kuća obnovljena nakon Drugog svjetskoga rata za potrebe tada jedinstvene župe Borovci - Nova Sela, budući da su talijanski vojnici 1943. zapalili župnu kuću u Borovcima. Osnivanjem župe proglašena je župnom kućom. Danas župu opslužuju svećenici župe sv. Nikole u Metkoviću.